
ŠAKIŲ RAJONO SAVIVALDYBĖS  TARYBA

SPRENDIMAS

DĖL ŠAKIŲ „AUKURO“  PAGRINDINĖS MOKYKLOS  DIREKTORIAUS  2009 METŲ VEIKLOS ATASKAITOS 
2010 m. gegužės 27  d. Nr.T-146
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr.55-1049; 2008, Nr.113-4290) 16 str. 2 d. 19 p. bei rajono savivaldybės tarybos 2009 m. vasario 26 d. sprendimu Nr.T-31 patvirtinto rajono savivaldybės tarybos veiklos reglamento 82.19.5.  p., nusprendžia,

pritarti Šakių „Aukuro“ pagrindinės mokyklos direktoriaus 2009 metų veiklos ataskaitai (pridedama).

ŠAKIŲ ,,AUKURO“ PAGRINDINĖ   MOKYKLA

Juridinių asmenų registras. Kodas 190821859.  Šaulių g. 1/33, 71119  Šakiai.  Tel. (8 345) 60440.

Faksas (8 345) 60441. El.p. mokad@vm.sakiai.mit.lt

________________________________________________________________________

Šakių rajono savivaldybės tarybai

2009 M. VEIKLOS ATASKAITA
2010-05-11 Nr. S-

Šakiai


 1. Įstaigos pristatymas:

1.1. Šakių „Aukuro“ pagrindinė mokykla, Šaulių 1/33, Šakiai LT-71119. Elektroninis paštas  mokad@vm.sakiai.mit.lt ;

1.2. Direktorius Rolandas Kučiauskas, pedagoginis stažas – 19 metų, II vadybinė kategorija;

1.3. Bendras mokinių skaičius 2009-09-01d. - 493

1.4. Suformuota klasių, grupių 2009-09-01d.  - 20

	1.5. Darbuotojų skaičius:

Administracijos

darbuotojai
	Specialistai
	Tarnautojai
	Aptarnaujantis personalas
	Pedagoginiai darbuotojai

	3
	3
	3
	23
	78


1.6. Naudojamos patalpos:

	Adresas
	Plotas (m2)
	Pastabos

	Šaulių 1/33, Šakiai LT-71119
	5719,67 m2
	

	Išdagų kaimas, Šakių seniūnija LT-
	266,58 m2
	


1.7. Biudžetas:

	Finansavimo šaltiniai
	Lėšos tūkst. Lt

	
	2009 m.

	Savivaldybės biudžeto lėšos SB
	758

	Specialiosios programos lėšos (pajamos už atsitiktines paslaugas) SB(SP)
	2,8

	Valstybės biudžeto specialioji tikslinė dotacija SB(VB)
	2028

	Kitos lėšos (labdara, parama, 2% GM)
	13


2. Mokyklos tikslai:

1. Užtikrinti kokybišką ugdymą.

2. Kurti inovatyvią,  besimokančią ir bendradarbiaujančią mokyklos bendruomenę.

3. Sudaryti  ir  įgyvendinti  kryptingas  mokinių užimtumo,  prevencijos  ir  edukacines programas, kurios padėtų sėkmingai moksleivių socializacijai.

4. Aktyvinti neformalaus ugdymo veiklą.

5. Organizuoti veiklas, didinančias mokyklos bendruomenės narių saugumą.

3. Mokyklos uždaviniai:

1. Tobulinti elektroninės pažymių knygelės naudojimą, siekiant sisteminti  žinias apie mokinių mokymosi sėkmingumą ir plėtojant bei tobulinant tėvų informavimą. 
2. Tobulinti gerosios patirties sklaidą mokyklos bendruomenėje, keliant mokytojų kvalifikaciją.
3. Stiprinti bendruomenės narių tarpusavio santykius įtraukiant juos į bendrą veiklą ( projektai, akcijos, šventės). 
4. Ugdymo procese kūrybiškai naudoti netradicinius mokymo metodus, kurie aktyvintų mokinius ir keltų jų mokymosi motyvaciją.
5. Tobulinti mokyklos įsivertinimo sistemą, vidaus audito išvadas panaudojant mokyklos veiklos programos  ir strateginio plano rengimo ir vykdymo procese. 
 4. Vaikų ir grupių bei klasių skaičius:

1-4 klasės-10 komplektų – 203 mokiniai

5-8 klasių -9 komplektai – 234  mokinys

9-10 klasės- 2 komplektai- 56 mokiniai

2 jungtinis klasių komplektas

Pradinio ugdymo programą  baigė 61 mokinys- 100 procentų

Pagrindinio ugdymo programą baigė 33 mokiniai- 100 procentų

Visi baigę pagrindinio ugdymo programą mokosi toliau.

Pamokų lankomumas žemesnėse klasėse labai geras, vyresnėse klasėse daugiau pamokų praleidžiama be pateisinamos priežasties.

Palikti kurso kartoti 5 mokiniai. 

5. Specialiųjų poreikių vaikų ugdymas

Mokykloje mokėsi 34 specialiųjų poreikių mokiniai. 21  iš jų buvo mokomas pagal adaptuotą bendrojo lavinimo programą, 13 mokinių – pagal modifikuotą bendrojo lavinimo mokyklos programą. 37 mokiniai turėjo kalbos ir kitų komunikacijos sutrikimų. Jiems  buvo suteikta  savalaikė pedagoginė ir specialioji pagalbą, nes mokykloje dirba 2 specialieji pedagogai, logopedas, socialinė pedagogė bei mokytojo padėjėja. Specialieji pedagogai padeda mokytojams adaptuoti bei modifikuoti bendrojo lavinimo mokyklos programas, konsultuoja mokytojus bei mokinių tėvelius.  Dauguma mokytojų ir specialistų tobulino savo dalykinę kompetenciją  darbo su specialiųjų  poreikių vaikais klausimais. Mokytojai laiku pastebi mokinius, kuriems reikalinga specialistų pagalba, jie kreipiasi į mokyklos specialiojo ugdymo komisiją, ir jei reikalinga, nukreipiami konsultuotis arba dėl programos pritaikymo į Šakių PPT.

       6. Įvairių konkursų ir olimpiadų rezultatai.
Mokyklos mokiniai aktyviai dalyvauja įvairiuose rajoniniuose ir respublikiniuose konkursuose, olimpiadose, parodose,  pelno prizines vietas, tampa laureatais. 2009 metų mokinių laimėjimai :

	Rajoninis meninio skaitymo konkursas – Lukas Liudžius (5 kl.) –III vieta, (mok. L. Smilgiuvienė) 
Rajoninis teisinių žinių konkursas ,,Temidė“ – I vieta, (mok. J. Kuncaitienė, B. Šalkauskienė) 
Rajoninė matematikos 5-8 kl. olimpiada – Rasuolė Karūnaitytė (6 kl.) – III vieta (mok. G. Augaitienė) 
Giedrius Jomantas (7 kl.) – II vieta ( mok. R. Kučiauskienė) Mantas Lazdauskas (7 kl.) – III vieta (mok. R. Kučiauskienė) Ignas Strimaitis (8 kl.) – I vieta (mok. G. Augaitienė) Laurynas Stankaitis ( 8 kl.) – II vieta (mok. G. Augaitienė) 
Rajoninis ,,Šviesoforo“ konkursas – II vieta , (mok. N. Ulinskienė, R. Litvinienė) 
Pradinių klasių konkursai – 

Dailaus rašto – Austėja Kuklieriūtė- III vieta, (mok. V. Ramanauskienė) 
Matematikos – Aurimas Songaila - II vieta, (mok. N. Jankauskienė) 
Respublikinis konkursas ,,Nerūkanti klasė - 2009“ (apskrities etapas) - II vieta, (mok. V. Gudzinevičienė, A. Staniulienė)

 Jurskio memorialo respublikinėse radistų varžybose - 5b kl.mok. Giedrius Abromavičius- II vieta, 7a kl. mok Marius Lekečinskas - I vieta ( Mok. S. Vyšniauskas)

Sportinių apdovanojimų savininkai: 
Rajoninės smiginio varžybos – mergaičių komanda- I vieta (mok. V. Gudzinevičienė), berniukų komanda – III vieta (mok. E. Grigošaitis) 
Rajoninės stalo teniso varžybos –III vieta (mok. E. Grigošaitis)

 6 klasių Lietuvos moksleivių lengvosios atletikos varžybų "EURO 2009 - Pildyk spurtas" –mokyklos komanda - II vieta (V. Gudzinevičienė, E. Grigošaitis)

Rajoninės kvadrato varžybos – 3- 4 kl. komandai- I vieta (mok. N. Jankauskienė) 5-6 kl. berniukai – II vieta (mok. E. Grigošaitis) 
Rajoninės badmintono varžybos – Iveta Maksvytytė ir Kristina Janavičiūtė – I vieta (mok. R. Kučiauskas), Greta Mačaitytė – III vieta (mok. R. Kučiauskas)
	 


7. Kvalifikacijos kėlimas.

2009 metais nei vienas mokyklos vadovas ar mokytojas neįgijo aukštesnės  kvalifikacinės kategorijos, tačiau noriai ir aktyviai lankė įvairius kvalifikacijos kėlimo renginius, seminarus, kursus, dalyvavo įvairiose konferencijose. Aplankyti 68 programų kursai ir seminarai, kuriuose dalyvavo 47 mokytojai ir kiti pedagoginiai darbuotojai bei mokyklos vadovai. Per 2009 metus  įvairiuose kvalifikacijos kėlimo kursuose ir seminaruose praleistos 498 valandos.

8. Įstaigoje įgyvendinti projektai:

,,Bendrojo lavinimo mokyklų modernizavimas“

,,Bendrojo lavinimo mokyklų bibliotekų modernizavimas“

,,Kuo aš būsiu“- vaikų socializacijos programų konkursas, finansavo Šakių raj savivaldybė  ir ŠMM - 1450 Lt

,,Mus supa didelis pasaulis“- vaikų socializacijos (vasaros poilsio), finansavo Šakių raj savivaldybė  ir ŠMM - 2900 Lt

Integruoto ugdymo akcija ,, Plukė“

,,Pažinkime ir globokime gamtą“( gamtosauginis), finansavo Šakių raj savivaldybė-1000 Lt

,,Draugystė be sienų“ (Smurto ir patyčių mažinimas), finansavo respublikinė organizacija ,,Gelbėkit vaikus”- 520 lt.
Pilietinio ir tautinio ugdymo projektas ,,Kraičio skrynios lobiai“, finansavo ŠMM, Šakių raj. savivaldybė - 800 lt.

,,Šiaurės šalių bibliotekų savaitė“

9. Mokyklos tradicijos

       Mokyklos kultūrinis gyvenimas buvo grindžiamas mokyklos bendruomenės susikurtomis tradicijomis bei kalendorinėmis šventėmis.  Didelis dėmesys mokykloje kaip ir kasmet  buvo skiriamas etnokultūrinei veiklai. Vyko etnografinė šventė - varžytuvės VERPSTĖ, kurioje dalyvavo svečiai iš kitų Lietuvos mokyklų, atstovaujančių visus Lietuvos etninius regionus (Varėnos rajono Liškiavos pagrindinės, Molėtų raj. Balninkų pagrindinės, Plungės senamiesčio vidurinės mokyklos) bei Kauno folkloro – žygeivių klubas ,,Gilė“. 

      Kaip ir kasmet vyko būsimųjų pirmaklasių šventė ,,Susipažinkime’’, jaunųjų miško bičiulių būrelio(JMBB ) organizuojami Žemės dienos renginiai, penktokų krikštynos , kalėdinė labdaros akcija – koncertas ,,Ant angelo sparnų gerumas supasi“. „Gerumo angelo“ nominacijas įteikėme žmonėms ar organizacijoms, labdaringai prisidėjusioms prie mokyklos gražinimo ar jos aplinkos gerinimo, už nuoširdų bendradarbiavimą, kilnius poelgius.

  Įdomus ir įvairiapusis mokyklos sportinis gyvenimas, organizuojami renginiai suburia ne tik mokinius, mokytojus, bet ir mokinių tėvelius (pradinių klasių renginys ,,Aš, tėtis ir mama-esam sportiška šeima“ ir kt.

       Vyko  bendravimas su miesto vaikų lopšelių darželių auklėtiniais (bendri renginiai, spektaklių pasirodymai, koncertai ir t.t.) . 

        Svarbų vaidmenį puoselėjant mokyklos tradicijas atlieka mokyklos muziejus ir metraščio rašymas, laikraštis ,,Savi’’, mokyklos savivaldos organizacijų veikla .

       Mokyklos mokiniai noriai dalyvavo miesto organizacijų  renginiuose, akcijose. Tai  Derliaus šventė, susitikimai su rašytojais, poetais – knygų autoriais, Zanavykų muziejaus, centrinės bibliotekos  organizuojami renginiai (Duonos šventė, Amatų diena, koncertai, akcijos) ir kt. 

9. Mokyklos perspektyvos 2010 m. 

Mokykloje besimokančių mokinių skaičius stabilizavosi. Stabilizavosi ir ateinančių mokytis į pirmąją klasę skaičius – formuojamos dvi pirmos klasės.

Mokyklos administracija, mokiniai ir mokinių tėvai yra patenkinti mokytojų darbu, pasitiki jų veiklos metodais ir dalykine kompetencija. Suformuotas profesionaliai ir inovatyviai dirbantis pedagogų kolektyvas. 

Mokyklos darbas grindžiamas mokyklos nuostatais, rajono savivaldos, Lietuvos Respublikos įstatymais ir kitais mokyklos veiklą reglamentuojančiais dokumentais. Mokyklos veikla yra stabili ir kryptinga 

Direktorius







Rolandas Kučiauskas

